Délegyháza Község Önkormányzat Polgármesterének 2020. április 17-én hozott döntései

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében.

1. Délegyháza Község Önkormányzatának Polgármestere az első napirendi pont vonatkozásában a következő rendeletet alkotta:

**Délegyháza Község Önkormányzata**

**9/2020. (IV.17.) önkormányzati rendelete**

a **kijárási korlátozásról szóló 71/2020. (III. 27.) Korm. rendeletben meghatározott korlátozásoknál szigorúbb szabályok megállapításáról**

Délegyháza Község Önkormányzat Polgármestere a veszélyhelyzet kihirdetéséről szóló 40/2020. (III. 11.) Korm. rendelet 1. §-ában kihirdetett veszélyhelyzetre tekintettel, figyelemmel a koronavírus elleni védekezésről szóló 2020. évi XII. törvényben foglaltakra, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, és a 118/2020. (IV. 16.) Korm. rendelet 1.§-ában és 3.§-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva a következőket rendeli el:

**1.§** 2020. április 18. (szombat) 00.00 órától 2020. április 19. (vasárnap) 24.00 óráig Délegyháza Község közigazgatási területen

a) a kereskedelemről szóló 2005. évi CLXIV. törvény hatálya alá tartozó üzletekben,

b) a dohányboltokban és

c) az üzletek és dohányboltok elhelyezésére szolgáló épületektől számított 50 méter távolságon belül

ca) az üzletekkel egy helyrajzi számon elhelyezkedő ingatlanokon, valamint

cb) a közösség számára nyitva álló magánterületeken, és

cc) közterületeken

kötelező a védőmaszk, vagy más az orr és a száj eltakarására alkalmas textil viselete.

**2.§** A 71/2020. (III. 27.) Korm. rendelet 9.§-a alapján a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény (a továbbiakban: Szabstv.) 1. § (1) bekezdésétől eltérően szabálysértést követ el, aki az e rendeletben meghatározott korlátozó intézkedést megszegi.

**3. §** (1) Ez a rendelet 2020. április 17-én 16.00 órakor lép hatályba.

(2) A rendelet 1. §-a 2020. április 19-án 24.00 órakor hatályát veszti.

1. Délegyháza Község Önkormányzatának Polgármestere az második napirendi pont vonatkozásában a következő határozatot hozta:

**81/2020.(IV.17) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy Délegyházi Vackor Bölcsőde néven új költségvetési szervet alapít, és a Délegyházi vackor Bölcsőde H/2815-3/2020. számú alapító okiratát elfogadja.**

**Délegyháza Község Önkormányzat Polgármestere a Képviselő-testület feladat- és hatáskörében eljárva felkéri a Jegyzőt, hogy a Magyar Államkincstárnál kezdeményezze az új intézmény törzskönyvi nyilvántartásba való bejegyzését.**

**Határidő: azonnal**

**Felelős: Polgármester, Jegyző**

**82/2020.(IV.17) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy a Délegyházi Vackor Bölcsőde vezetésével kapcsolatos intézményvezetői feladatokat 2020. május 1. napjától a Délegyházi Vackor Bölcsőde intézményvezetői (magasabb vezetői) megbízására meghirdetett pályázat elbírálásáig, de legkésőbb 2020. július 31. napjáig Darabos Zsuzsanna, a Délegyházi Napsugár Óvoda intézményvezetője látja el teljes körűen, helyettesítés keretében.**

**Határidő: 2020. május 1.**

**Felelős: Polgármester, jegyző**

1. Délegyháza Község Önkormányzatának Polgármestere a harmadik napirendi pont vonatkozásában a következő határozatot hozta:

**83/2020.(IV.17) számú képviselő-testületi határozat**

Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy a Délegyházi Vackor Bölcsőde vezetői feladatainak (magasabb vezető) ellátására pályázatot ír ki határozott, 5 éves időtartamra 2020.08.01. - 2025.07.31. napjáig bezárólag. A beérkezett pályázatok elbírálása a - nevelőtestület szakmai véleményezését követően - a Pénzügyi – Fejlesztési – Ügyrendi, valamint az Oktatási – Kulturális – Sport Bizottság előzetes szakmai véleményének figyelembevételével történik.

**Határidő: azonnal**

**Felelős: polgármester, személyügyi ea.**

1. Délegyháza Község Önkormányzatának Polgármestere a negyedik napirendi pont vonatkozásában a következő határozatot hozta:

**84/2020.(IV.17) számú képviselő-testületi határozat**

Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy a Zsebi-baba Családi Bölcsőde vezetői feladatainak (magasabb vezető) ellátására pályázatot ír ki határozott, 5 éves időtartamra 2020.08.01. - 2025.07.31. napjáig bezárólag. A beérkezett pályázatok elbírálása a - nevelőtestület szakmai véleményezését követően - a Pénzügyi – Fejlesztési – Ügyrendi, valamint az Oktatási – Kulturális – Sport Bizottság előzetes szakmai véleményének figyelembevételével történik.

**Határidő: azonnal**

**Felelős: polgármester, személyügyi ea.**